PRÍLOHA č.1

K UZNESENIU OBECNÉHO ZASTUPITEĽSTVA OBCE SILADICE
Č. 23/2021
SPRÁVA O POSTUPE OBSTARÁVANIA A PREROKOVANIA

ZMENY A DOPLNKY 04/2020
ÚZEMNÉHO PLÁNU OBCE SILADICE
Správa o postupe obstarávania a prerokovania 

ZMIEN A DOPLNKOV 04/2020
ÚZEMNÉHO PLÁNU OBCE SILADICE
Vypracovanie Zmien a doplnkov 04/2020 Územného plánu obce Siladice si objednala obec Siladice, v zastúpení starostom obce Róbertom Repkom, u Ing. arch. Petra Odnogu, autorizovaného architekta. 
Dôvodom obstarania zmeny územného plánu bola skutočnosť, že od schválenia platného Územného plánu obce Siladice a jeho následných zmien došlo k ďalším zmenám územno-technických predpokladov, na ktorých základe bola doplnená navrhnutá koncepcia organizácie územia. 

Hlavným dôvodom na spracovanie zmeny územného plánu je požiadavka obce vyplývajúca z potreby realizácie nových rozvojových zámerov bývania v rodinných domoch.
Zmena 4/2020 – lokalita 29/o – predmetom riešenia zmeny ÚPN vytvorenie novej rozvojovej lokality mimo zastavané územie obce, kde sa uvažuje s výstavbou 52 rodinných domov a s vyčlenením plochy pre výstavbu objektu areálu občianskej vybavenosti – objekt domova sociálnych služieb. Riešená lokalita je situovaná medzi zastavaným územím obce a protipovodňovým valom rieky Váh.

Spracovateľom Zmien a doplnkov 04/2020 Územného plánu obce Siladice je Ing. arch. Peter Odnoga, autorizovaný architekt, A5 Ateliér, Pekárska 11,  917 01 Trnava.

Obstarávanie zmeny územného plánu obce je zabezpečované v zmysle § 2a Stavebného zákona prostredníctvom odborne spôsobilej osoby - Ing. Miroslav Polonec (registračné číslo 301), Lomonosovova 6, 917 08 Trnava.

Zmeny a doplnky 04/2020 územného plánu obce sú vypracované v zmysle § 11 zákona č. 50/1976 Zb. o územnom plánovaní a stavebnom poriadku v znení neskorších predpisov a vyhlášky MŽP SR č. 55/2001 Z.z. o územnoplánovacích podkladoch a územnoplánovacej dokumentácii. Postup spracovania bol v súlade s uvedenými predpismi. 

V zmysle zák. č. 24/2006 Z.z. o posudzovaní vplyvov na životné prostredie, v znení neskorších predpisov (SEA), bolo vypracované Oznámenie o strategickom dokumente, ktoré bolo doručené OÚ Hlohovec, odbor starostlivosti o ŽP, ktorý ako príslušný orgán zahájil zisťovacie konanie. 
Po ukončení zisťovacieho konania vydal dňa 22.07.2021 rozhodnutie pod č. OÚ-HC-OSŽP-2021/000456, že strategický dokument „Územný plán obce Siladice – Zmeny a doplnky 04/2020“ sa v zmysle zák. č. 24/2006 Z.z nebudú posudzovať. 
Požiadavky dotknutých orgánov zo zisťovacieho konania boli zapracované do riešenia Zmien a doplnkov 04/2020.
Po dopracovaní dokumentácie návrhu riešenia Zmien a doplnkov 04/2020 boli tieto prerokované v zmysle § 22 zákona stavebného zákona s verejnosťou, s dotknutými obcami, dotknutými orgánmi a s dotknutými právnickými osobami. 

Prerokovanie prebiehalo v zákonnej dobe 30 dní, v termíne od 03.08.2021 do 02.09.2021 vrátane. Oznámenie o prerokovaní bolo doručené 32 dotknutým orgánom štátnej správy a dotknutým organizáciám, verejnosť bola o prerokovaní informovaná Verejnou vyhláškou, vyvesenou v úradnej tabuli a na webovej stránke obce.- viď. Oznámenie o prerokovaní so zoznamom dotknutých orgánov a organizácií, dotknutých právnických osôb a obcí a Verejná vyhláška. 

V rámci prerokovania sa k návrhu riešenia Zmien a doplnkov 04/2020 vyjadrilo 14 orgánov a organizácií, za verejnosť neboli vznesené žiadne pripomienky - viď. priložené kópie stanovísk z prerokovania.

Nesúhlasné stanoviská z prerokovania návrhu ZaD 04/2020 si vyžiadali prepracovanie a doplnenie pôvodnej dokumentácie. Vzhľadom k tomu, že išlo o podstatné zmeny bolo potrebné vykonať nové prerokovanie podľa § 22 zákona stavebného zákona.
Druhé prerokovanie prebiehalo v zákonnej dobe 30 dní, v termíne od 06.10.2021 do 05.11.2021 vrátane. Oznámenie o prerokovaní bolo doručené 32 dotknutým orgánom štátnej správy a dotknutým organizáciám, verejnosť bola o prerokovaní informovaná Verejnou vyhláškou, zverejnenou na webovej stránke obce.- viď. Oznámenie o prerokovaní so zoznamom dotknutých orgánov a organizácií, dotknutých právnických osôb a obcí a Verejná vyhláška. 

V rámci druhého prerokovania sa k návrhu riešenia Zmien a doplnkov 04/2020 vyjadrilo 10 orgánov a organizácií, za verejnosť neboli vznesené žiadne pripomienky -  viď. priložené kópie stanovísk z prerokovania.

Trnavský samosprávny kraj, odd. územného plánovania a životného prostredia vzniesol k návrhu Zmien a doplnkov 04/2020 vo  svojich stanoviskách zo dňa 02.08.2021 a 21.10.2021 požiadavku na plošné zredukovanie rozvojovej lokality 29/o alebo vrátenie časti nevyužitých lokalít navrhnutých v platnom ÚPN obce späť na účely poľnohospodárskej výroby. V
V zmysle § 22 ods. 4 Stavebného zákona sa dňa 24.11.2021 konalo opätovné prerokovanie stanovísk TTSK za účelom dohodnutia sa na konečnom riešení. Na rokovaní bolo dohodnuté, že navrhovaná lokalita 29/o bude zmenšená o 30% svojej pôvodnej plochy  a odčlenená časť z plochy lokality bude zaradená do výhľadového obdobia – viď. Zápisnica z opätovného prerokovania.

Vyhodnotenie všetkých stanovísk a pripomienok, ktoré boli v rámci oboch prerokovaní vznesené k návrhu Zmien a doplnkov 04/2020 a spôsob ich vyhodnotenia je v prílohe k uzneseniu obecného zastupiteľstva, všetky pripomienky boli akceptované a boli zapracované do riešenia Zmien a doplnkov 04/2020 - viď. 2x Vyhodnotenie pripomienok z prerokovania Zmeny 04/2020 Územného plánu obce Siladice.

Po zapracovaní všetkých pripomienok a záverov z opätovného prerokovania bol prepracovaný návrh Zmien a doplnkov 04/2020 Územného plánu obce Siladice predložený v zmysle § 25 Stavebného zákona na preskúmanie Okresnému úradu  Trnave, odboru výstavby a bytovej politiky, oddeleniu územného plánovania, ako príslušnému orgánu územného plánovania, ktorý vo svojom stanovisku zo dňa 13.12.2021 č. OU-TT-OVBP1-2021/035098-003  skonštatoval, že :

· obsah návrhu ÚPD „Územný plán obce Siladice – Zmeny a doplnky 04/2020“ je v súlade so záväznou časťou  ÚPD vyššieho  stupňa - t.j. so záväznou  časťou ÚPN R Trnavského samosprávneho kraja,

-
obsah návrhu ÚPD „Územný plán obce Siladice – Zmeny a doplnky 04/2020“ a spôsob jeho obstarania a prerokovania je v súlade s príslušnými právnymi predpismi,

-
návrh ÚPD „Územný plán obce Siladice – Zmeny a doplnky  04/2020“ je v súlade so zadaním ÚPN  obce Siladice, 

· návrh ÚPD „Územný plán obce Siladice – Zmeny a doplnky 04/2020“ je v súlade s rozsahom ÚPN obce v zmysle ustanovení § 17 vyhlášky č. 55/2001 Z. z. o územnoplánovacích podkladoch a ÚPD,

· záväzná časť ÚPD „Územný plán obce Siladice – Zmeny a doplnky 04/2020“ navrhovaná na vyhlásenie všeobecne záväzným právnym predpisom je v súlade s § 13 stavebného zákona.

Okresný úrad  Trnava, odbor výstavby a bytovej politiky, oddelenie územného plánovania, vzhľadom na vyššie uvedené, odporúča Obecnému zastupiteľstvu obce Siladice schváliť predloženú ÚPD „Územný plán obce Siladice – Zmeny a doplnky 04/2020“.

V Trnave, dňa 13.12.2021
Vypracoval:   Ing. Miroslav Polonec,

odborne spôsobilá osoba na obstarávanie ÚPD



